

Številka:  900-1/22-10

Datum:    05.07.2023

**Z A P I S N I K**

6. redne seje Sveta Krajevne skupnosti Solkan, ki je bila v torek, 27.6.2023 v Domu KS Solkan, Trg J. Srebrniča 7, s pričetkom ob 19. uri

Sejo je vodila predsednica Ksenija Brumat.

Zapisnik je vodila Ksenija Brumat.

Na seji so bili prisotni: Branko Belingar, Emil Bašin, Ksenija Brumat, Dejan Makarovič, Andrejka Prijon, Jernej Vidmar Bašin in Boštjan Koršič.

Opravičeno odsotni Tomaž Černe, Vidojka Harej, David Podgornik, neopravičeno odsoten Vasja Medvešček.

**D n e v n i   r e d :**

1. Pregled in potrditev zapisnika 5. redne seje
2. Pregled in poročila o delu Komisij
3. Poročilo sestankov o tekoči problematiki
4. Izvedba predvidenih investicij v letu 2023
5. Krajevni praznik 2023
6. Razno

**Ad1**

Pregleda se realizacijo sklepov iz prejšnje seje in se ugotovi naslednje:

* KS Solkan je poslalo dopis na VIK za ponovno izpraznitev greznice pri Žogici.
* Na sestanek o problematiki ŠRC Žogica se je povabilo predstavnike KS Solkan, MONG, SENG-a in VIKa in med tem časom je bil sestanek tudi realiziran
* Tomaž Černe je poskrbel za obvestilo krajanom za ureditev in obrez živih mej, ki mejijo na javno površino. Jernej Vidmar Bašin pove, da je bilo po objavi v medijih med krajani več splošnih pripomb. Tajništvu se naroči, da obvesti MONG da je potrebno urediti razraslo sivko pri baru Mundič v Solkanu
* Razpis za predloge priznanj KS Solkan za leto 2023 je bil objavljen v solkanskem časopisu, na spletni strani in na oglasnih deskah KS Solkan
* V Kamnolom je bil poslan vljudnostni dopis o obisku predstavnikov KS Solkan

**Ad2**

Pregled dela komisij:

* KOMISIJA ZA JAVNO INFRASTRUKTURO IN URBANIZEM:

Na Šolski ulici so krajani sklicali novinarje glede problematike v ulici (parkiranje in vožnje po njen) .

SKLEP: Predsednica da Komisiji v vpogled dokumentacijo KS v zvezi s problemi Šolske ulice zadnjih 15 let ter ji naloži pripravo poročila o delu KS v zvezi s tem in se poročilo javno objavi v naslednji številki časopisa

* KOMISIJA ZA UPRAVLJANJE POKOPALIŠČA:

tekoča problematika in vzdrževanje

* KOMISIJA ZA EPK:

nobenih aktivnosti

* KOMISIJA ZA SOCIALNE ZADEVE:

predsednica poda predlog, da se glede na obseg dela združita Komisija za socialne zadeve in Komisijo za prireditve.

* KOMISIJA ZA ŠPORTNO CONO ŽOGICA:

tekoča problematika in vzdrževanje

* KOMISIJA ZA PRIREDITVE

predsednica Komisije je opravičeno odsotna.

* KOMISIJA ZA KOMUNALNE ZADEVE IN KOMUNALNO INFRASTRUKTURO:

predsednik Komisije je opravičeno odsoten

* KOMISIJA ZA EKOLOGIJO:

izpostavi se problematika Livarne

* KOMISIJA ZA NARAVNO IN KULTURNO DEDIŠČINO SOLKANA:

tekoča problematika

* KOMISIJA ZA INVESTICIJE:

nobenih aktivnosti

**Ad3**

Predsednica predstavi poročilo sestanka v zvezi s problematiko »čistilne naprave« v športni coni Žogica, ki so se ga udeležili predstavniki MONG, VIK-a in SENGa ter KS Solkan. Problematiko »čistilne naprave« oziroma pretočne greznice v športni coni Žogica poznajo vsi udeleženci. Poudarijo, da ta problematika ni vezana samo na Žogico ampak na celotno področje, saj bi se celotno omrežje (kanalizacijsko kot vodovodno) urejalo na širšem področju.

Sklenili so, da bodo na MONG, SENG in VIK do novembra pripravi elaborat, saj po navedbah prisotnih že obstaja projekt kanalizacijskega omrežja, ki bi ga bilo potrebno samo »doprojektirati«. Predstavniki VIK so potrdili, da se greznica v športnem parku Žogica enkrat letno prazni na njihove stroške.

Predsednica pove, da so bili predstavniki KS Solkan dne 27.6.2023 v Kamnolomu na informativnem obisku.

Emil Bašin predstavi povzetek sestanka. V Kamnolomu se trudijo za urejenost in za čim nižjo prašitev saj stalno močijo površine, minirajo usmerjeno, da se okolje čim manj obremenjuje. Prah seveda ostaja v manjšem obsegu, kot pred leti, ampak zadeve v Kamnolomu izboljšujejo.

Dotaknili so se tudi problema rušenje Hidrarne v Solkanu, predsednica poudari, da je na MONG poslala dopis, da se KS Solkan seznani s potekom del glede rušenja. Ugotovi se, da KS Solkan nima nobenih možnosti vpliva glede rušenja Hidrarne, lahko poda samo priporočila oziroma mnenja, o vsem pa odločajo strokovne službe na MONG.

Sestanek za del pokopališča, ki je v lasti župnije je bil izveden s predstavniki MONG, Župnijskega gospodarskega sveta in predstavniki KS Solkan. Na MONGU situacijo poznajo. KS Solkan je predstavila idejno rešitev, ki jo je pripravil g. Vinko Torkar v obliki obeležja. Na MONG bodo preverili na zavodu za spomeniško varstvo o primernosti idejne zasnove za postavitev obeležja.

Župnija je zaprosila KS Solkan za grob na solkanskem pokopališču za duhovnike. KS Solkan je prostor rezervirala.

**Ad4**

MONG je v juniju sprejela rebalans proračuna in na osnovi tega je KS Solkan podala že v maju predloge investicij. Na investicije ima Krajevna skupnost 22.000,00 eur, na pokopališču pa 29.000, 00 eur.

Predlog investicije je v »kolonce« na pokopališču. (Stebri, ki so včasih naznanjali začetek poti na Sveto Goro). Gre za znamenitost, ki bi imela tudi funkcijo začetka pokopališča kot predprostor. Ker gre za zgodovinsko značilnost kraja je pomembna za kraj. Ocena vrednosti je približno 15.000,00 eur.

Druga investicija je obnova oken na IX. korpusu 46, ker so poškodovana. Ker so okna v prvem nadstropju objekta že obnovljena, bi bilo primerno, da se jih obnovi. Branko Belingar predlaga, da se gre najprej v obnovo oken na zadnjem delu, za ostale pa se počaka na odgovor Zavoda za spomeniško varstvo. Ocena investicije je približno 13.200,00 eur.

Za izvedbo hidroizolacije Mizarskega muzeja je ocenjena investicija 4.200,00 eur.

Jernej Vidmar Bašin predlaga postavitev klimatske naprave v Mizarskem muzeju.

Za postavitev info table v Solkanu se predlaga Dejana Makarovič, da se pozanima glede pridobitve predračuna za izdelavo in predstavitev table z informacijsko vsebino za Solkan.

Na pokopališču je predviden prostor za raztros pepela. Predstavljenih je več variant, ki jihje zarisal g. Vinko Torkar. Branko Belingar predstavi tretjo varianto , ki bi bila na desni strani pokopališča blizu vhoda na pokopališče. Predvidena sredstva za ta poseg so 15.000,00 eur. Svetniki se strinjajo z lokacijo.

Branko Belingar poudari, da bi bilo potrebno sanirati odtok na Karavli, ker voda zastaja. Svetniki potrdijo navedeno sanacijo.

SKLEP: Svetniki se z navedenimi vrednostmi investicijami soglasno strinjajo. Dejan Makarovič se pozanima za predračun za info tablo v Solkanu.

**Ad5**

Glede na bližajočo prireditev ob krajevnem prazniku so svetniki mnenja, da je potrebno čim prej določiti kulturni program, saj Komisija za prireditve še ni sporočila Svetu potrditve nastopajočih.

Svetniki ugotavljajo, da nimajo še potrditve nastopajočih za Kulturni program na krajevnem prazniku.

Svetniki so predlagali, da se Komisiji priključi Andrejka Prijon, da pomaga pri koordinaciji in razporeditvi dela

SKLEP: Za KS je potrebno, da Komisija za prireditve natančno opredeli delo v zvezi s kulturnim praznikom in potrdi kulturni program. Emil Bašin in Boštjan Koršič se pozanimata glede ponudnikov pogostitve.

**Ad6**

Predsednica predstavi ponudbo za Večere smeha v Solkanu. Gre za tri večere predstav na Karavli in sicer v juliju, avgustu in na predvečer krajevnega praznika.

OPN MONG: javna razgrnitev je do 17.7.2023. KS Solkan je na MONG v zvezi s tem poslal dopis, da pridejo s strani MONG na KS predstaviti OPN za Solkan. Odgovora do seje še ni bilo s strani MONG.

Dejan Makarovič predlaga, da gredo predstavniki Civilne iniciative iz Solkana na MONG pregledat javno razgrnitev. Predsednica pove, da bo Civilna iniciativo podala pripombe na OPN s predlogom, da se Solkan rešuje po sklopih: staro jedro, industrijski del itd.

Seja je bila zaključena ob 22.05

V obdobju od prejšnje seje ni bila izdana nobena naročilnica.

Po zvočnem zapisu pripravila:

Vilma Ninin

 Predsednica Sveta KS Solkan

 Ksenija Brumat

